text: Hjem fra Tenerife til fladt batteri
  17 januar 2013 kl. 09.28
  Selv om bilen kun er et år, oplevede ejeren - en mand fra Kolding - at batteriet var fladt, da han vendte hjem fra ferie på Tenerife.
  Han var en af de syddanskere, som måtte have starthjælp i den kolde morgen. Selv om temperaturerne kun enkelte steder blev tocifrede minusgrader, har kulden bidt sig fast.
  Manden fra Kolding fik startet sin bil, da han vendte hjem til Billund i aftes. Men turen fra Billund var åbenbart ikke nok til at lade batteriet op, så her til morgen måtte Falck igen booste liv i bilen. Og da den kun er et år, skal bilen en tur omkring værkstedet i dag.
  For vejrudsigten for den næste uge lover ikke plusgrader. Til gengæld ser de ud til at vi slipper for sne i store mængder.
  